
O LOVITURĂ DATĂ SENZAȚIONALULUI 


Teattul „„Ţăndărică“/: Mina cu cinci degete de Mircea Crişan şi Al, Andy 


Parodierea literaturii de senzație pe scena 
teatrului de păpuși este o temă nu lipsită 
de interes. Cu mijloace specifice se relevă 
pregnant resorturile acestei literaturi, carac- 
terizată prin excluderea ideilor logicii şi bu- 
nului simț. Spectacolul Teatrului ,Țändă- 
rică” ilustrează, cu o ironie de foarte bună 
calitate,  stereotipia personajelor, tipologia 
lor redusă la clișee, în ciuda (şi totuși 
în virtutea)  imensului număr de aven- 
turi prin Care evoluează. Tocmai păpu- 
şile sint în cea mai mare măsură indi- 
cate să execute caricatura figurilor , cla- 
sice" din arsenalul „literaturii“ de acest 
tip : ultramisteriosul domn care-şi semnează 
crimele cu o plictisitoare ostentaţie; atot- 
descoperitorul detectiv ale cărui geniale idei 


sint anunțate printr-o grotească paradă mu- 


zicală ; faimosul său prieten doctor; suava 
fiică a victimei etc. 

Mina zu cinci degete (!) traduce destul 
de fidel falsa senzaţie, gratuitul comicsu- 
rilor, tenebrosul fabricat, parodia detaşîn 


du-se simțitor de scenariul unui roman 
polițist ca atare. 


Falsul curaj, falsa inteligenţă, falsa in- 
ventivitate găsesc un corespondent plastic 
dintre cele mai remarcabile în construcția 
şi animarea păpușii ; de remarcat că imobi- 
litatea  mimicii, considerată handicap în 
atitea alte spectacole ale genului, servește 
aici evidențierii conținutului preconizat al 
personajelor. 

Capul misteriosului domn X este un ci- 
lindru cenușiu, avînd ca singur semn ais- 
tinctiv plasturele în cruce; „The Bob“, 
policemanul, nu are cap ci o caschetă goa- 
lă ; fizionomia celebrului detectiv dispare 
între o uriașă pipă și o vastă șapcă cadri- 
lată... Peste tot, o  stilizare îndrăzneață, 
depășind obişnuitul desen al teatrului no- 
stru de păpuși, dar în fericit acord cu 
ideea urmărită de text. 

Realizatorii spectacolului au meditat se- 
rios la caracterul irațional al literaturii pe 
care şi-au propus s-o satirizeze. Au exclus 
limbajul articulat care presupune — nu-i 
aşa ? — judecată logică, înlocuindu-l cu sim- 
ple scheme sonore ce sugerează de minune 


Detectivul în urmărire 

primitivismul protagoniştilor în bizar con- 
trast cu cadrul ultratehnicizat al civiliza- 
ției atlantice care-i produce. 

Autorii și regia au respectat cu strictețe 

„regulile“ genului și, în același timp, le-au 
redus la absurd, ceea ce reprezintă tocmai 
trăsătura de bază a unei parodii. 
„„„ Ca atare, spectacolul se remarcă prin vi- 
„teza cinematografică a acțiunii, utilizarea 
variată a locurilor de joc şi ritmul trepi- 
dant, corespunzător atitor crime monstru- 
"oase, urmăriri pasionante, bătăi crîncene şi 
deghizamente imprevizibile. 

Eroii își aprind ţigara trăgînd un foc de 
revolver, „sting luna“ cu o altă împuşcă- 
tură, atunci cînd lumina îi incomodează, 
suplinesc lipsa podului lăsînd automobilul 
să treacă peste trupul lor și, în general, 


fac uz de toate gagurile recuzitei de spe- 
cialitate. 

Fantezia și tehnica se ajută reciproc, 
într-un spectacol care aduce nu numai de- 
mascarea șabloanelor literaturii polițiste ci 
şi a ridicolului ei. 

După părerea noastră, demascarea efectelor 
dăunătoare, pe care respectiva maculatură 
le conţine, s-ar fi putut reliefa și mai 
adincit. Nu încape însă îndoială că Mina 
cu cinci degete justifică întru totul înalta 
distincție obținută la Festival. Spectacolul 
reprezintă pentru colectivul condus de Mar- 
gareta Niculescu un strălucit succes, de la 
nivelul căruia viitoarele premiere ale Tea- 
trului „„Țăndărică” vor fi așteptate cu ne- 
răbdare şi de un public adult, cîştigat o 
dată pentru totdeauna. 


Ștefan lureş 


BASMUL S-A ÎNVECHIT ? 


Teatrul de Păpuşi din Oraşul Stalin: Cenușăreasa de Irina Bădescu (după Fraţii Grimm) 


Autorii p'eselor de teatru de păpuși au 
recurs des la vechile povești cu zmei și zine. 
Verificate de timp, de lacrimile sau surisul 
miilor și miilor de copii care le-au ascultat 
de-a lungul veacurilor, aventurile eroilor atit 
"de dragi şi lupta lor cu dușmanii cumpliți 
le-au oferit, generos, premisele succesului. 
Imaginaţia autorilor acestor piese s-a limi- 
tat de aceea, adesea, la organizarea mate- 
rialului ce se cerea prezentat plastic micilor 
spectatori. De cele mai multe ori însă, textu? 
a rămas sărăcit, lipsit de strălucirea origi- 
nalului. S-a ajuns, astfel, ia două-trei ver- 
siuni dramatizate ale Scufiţei roşii, la alte 
vreo două ale Traistei fermecate, la nenumă- 
rate „adaptări“, „repovestiri“, „scenarizări”, 
„dramatizări“, „prelucrări“ etc. din alte 
basme. 

O asemenea dramatizare a înfățișat de 
curînd Teatrul de Păpuși din Orașul Stalin. 
Am văzut în frumoasa sală de spectacole, 
recent inaugurată, a acestui teatru, povestea 
Cenuşăresei (dramatizată de Irina Bădescu). 

Basmul fraţilor Grimm păstrează, vizibil, 
înţelepciunea poporului, primul și adevăratul 
lui creator.. 

Numai că „dramatizarea” Irinei Bădescu 
se reduce la expunerea rezumativă a bas- 
mului de la care s-a inspirat, fără nici o 
contribuție personală și... fără artă. Scena 
balului, de pildă, cu totul lipsită de stră- 
luaire, este searbădă. Caracterele personajelor 
nu sînt conturate. Dialogul este adesea atit 


de încilcit, încît fără cunoaşterea prealabilă 
a basmului ar fi anevoie să pricepi fabula. 

Pornind de la o dramatizare lipsită de har, 
păpușarii din Orașul Stalin au fost în chip 
firesc handicapați, în strădania lor de a orea 
un spectacol de vrednică ținută artistcă. Am 
putut sezisa, de pildă, încercările unor mi- 
nuitori şi interpreți vocali de a căuta nu- 
anțare în rostirea unui text şi în prezen“ 
tarea unor situații plate: Eliza Constantin 
(Cenușăreasa), Alina Țepordei (Prințul), 
Victoria Temelie (Mătușa), Gheorghe Popiţă 
(Măscăriciul) . 

Regia (Sabina Metta), corectă în anima- 
rea şi dirijarea păpușilor, n-a putut face 
nimic pentru îmbunătăţirea materialului dra- 
matic. l-am reproşa uneori soluții încărcate, 
înțelese poate de un spectator matur, dar în 
nici un caz de copii. l-am reproșa mai cu 
seamă însăși alegerea sau acceptarea acestei 
dramatizări, Scenografia (Maria Dimitrescu) 
a găsit, în bună măsură, o formă potrivită 
de expresie, cu excepția Măscăriciului — 
lipsit de rel'ef și pierzind din farmec pe 
scenă — și a păpușilor-animale. 

După vizionarea acestui spectacol, se naște 
intrebarea : s-a învechit oare basmul? Nu. 
Dar este timpul să fim ex'genți și față de 
dramaturgia proprie teatrelor de păpuși. Faza 
încercărilor e depășită. Avem astăzi în 
țară mânuitori pricepuți și regizori talentaţi. 
Pe cînd și dramaturgi ai genului, pe măsura 


lor ? 
Mihai Crișan 

